stanford-oval/wikipedia huggingface dataset:
אליפות אוקיאניה בכדורגל נשים 1991
תוצאות

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  ניו זילנד | 6 | 4 | 3 | 0 | 1 | 28 | 1 | 27 |
|  אוסטרליה | 6 | 4 | 3 | 0 | 1 | 21 | 1 | 20 |
|  פפואה גינאה החדשה | 0 | 4 | 0 | 0 | 4 | 0 | 47 | -47 |
| 0 | 1 | 2 |
| --- | --- | --- |
|  ניו זילנד | 16 – 0 | פפואה גינאה החדשה   |
|  ניו זילנד | 1 – 0 | אוסטרליה   |
|  פפואה גינאה החדשה | 0 – 12 | אוסטרליה   |
|  פפואה גינאה החדשה | 0 – 11 | ניו זילנד   |
|  אוסטרליה | 1 – 0 | ניו זילנד   |
|  פפואה גינאה החדשה | 0 – 8 | אוסטרליה   |
הערות שוליים

↑  גרהאם קוק,‏ Soccer NZ claims it has best female goalkeeper, באתר The Canberra Times‏, 23 באוגוסט 2019
אליאס מואדב

| --- | --- |

 לידה:  6 בפברואר 1916 קהיר, סולטנות מצרים 
 פטירה:  28 במאי 1952 (בגיל 36) קהיר, מצרים 
 מדינה:  מצרים מצרים
 תקופת הפעילות:  מ-1947 
 פרופיל ב-IMDb
 
אליאס מואדב (בערבית:  إلياس مؤدب , שמו המקורי: איליה מוהדאב ששון; 6 בפברואר 1916, קהיר– 28 במאי 1952, קהיר) היה שחקן קומי יהודי-מצרי.
ביוגרפיה

נולד לאבא יהודי סורי ואמא יהודיה-מצרייה מהעיר טנטא. סיים את בית-הספר Lycée ב-1923 וגר ברובע היהודי העתיק של קהיר.
החל את הקריירה האומנותית שלו כזמר ("מונולוגיסט" (אנ')) במועדון הלילה הידוע "אלוברג", בו הוצג בפני השחקן והבמאי בישארה וואקים והשחקן הקומי איסמעיל יאסין, שפתחו לו את הדלתות לעבודה בעולם הקולנוע.
בנוסף לעבודתו בקולנוע, הופיע במקביל בכמה מועדוני לילה יוקרתיים, ביניהם גם "אל-אריזונה" ו-"חלימה פאלאס". כמו כן, לפרנסתו הופיע באירועים פרטיים כמו חתונות ובר מצוות עליהם קיבל שכר גבוה.
מואדב הרבה לגלם דמויות קומיות שדיברו במבטא שאמי, עד כדי כך שרבים סברו שהוא סורי או לבנוני, כשלמעשה היה מצרי שורשי שגר ברחוב פיראח (רחוב התרנגולות) שברובע היהודי (חארת אל-יהוד).
אליאס נפטר בקהיר ב-28 במאי 1952.
פילמוגרפיה

1947 - אהוב החיים (حبيب العمر)
1948 - הנשים הן שדות (الستات عفاريت)
1948 - נשמה וגוף (الروح والجسد)
1949 - אמבר (عنبر)
1949 - אנשים מדברים (كلام الناس)
1949 - המטפחת של היפה (منديل الحلو)
1949 - רחוב אל-באהלואן (شارع البهلوان)
1949 - ערב חג (ليلة العيد)
1950 - עיניי ממצמצות (عينى بترف)
1950 - מלכת היופי (ست الحسن)
1950 - פלפל (فلفل)
1950 - הגיבור (البطل)
1950 - תנו לי לשיר (سيبوني أغني)
1950 - גורל ומזל (قسمة ونصيب)
1951 - עירני ורגוע (فايق ورايق)
1951 - טיפות הטל (قطر الندى)
1951 - הבנות מתוקות (البنات شربات)
1952 - מגיע לך (حلال عليك)
1952 - הנמר (النمر)
הבית של נתאש (بيت النتاش)
הערות שוליים

1 2  The Second Exodus – Egypt – XC. My Years at 12A Rue Khantaret Ghamra – Entertainment (16 of 30), באתר equalpartners.ca, 14 בפברואר 2012 (באנגלית)
↑  Elias Moadab, באתר cofactor.io (באנגלית)
אירווינג בקסטר

אירווינג נוט בקסטר (באנגלית: Irving Knot Baxter;‏ 25 במרץ 1876 – 13 ביוני 1957) היה אתלט אמריקאי, אלוף אולימפי בעל 5 מדליות מאולימפיאדה אחת, מהן 2 מדליות זהב, בקפיצה לגובה ובקפיצה במוט.
ביוגרפיה

בקסטר נולד ביוטיקה, שבמדינת ניו יורק. אחיו יו בקסטר זכה 4 פעמים באליפות ארצות הברית בקפיצה במוט בשנים 1886-1883.
באליפות איגוד הקולג'ים לספורטאים חובבים באמריקה שנערכה בשנת 1897 זכה בקסטר במשותף במדליית כסף בקפיצה לגובה בתלמיד בטריני קולג'. בשנת 1899 זכה במדליית זהב בקפיצה לגובה כסטודנט באוניברסיטת פנסילבניה (Penn or UPenn). אותה שנה, הוא זכה במדליות זהב באליפות איחוד אתלטים חובבים בקפיצה לגובה ובקפיצה במוט.
ביוגרפיה > אלוף אולימפי

בדרכו לאולימפיאדת פריז (1900) זכה בקסטר באליפות בריטניה בקפיצה לגובה בתוצאה של 1.88 מטר. במשחקים עצמם הוא זכה בתוך יומיים ב-5 מדליות, מהן שתי מדליות זהב ו-3 מדליות כסף. הוא זכה במדליות זהב בקפיצה לגובה בתוצאה של 1.90 מטר, לפני פטריק ליהי מבריטניה (1.78 מטר) ולאיוש גנצזי מהונגריה (1.75 מטר) ובקפיצה במוט בתוצאה של 3.30 מטר, לפני בן ארצו מרדית' קולקט (3.25 מטר) וקארל אלברט אנדרסן מנורווגיה (3.20 מטר). ניצחונו של בקסטר בקפיצה במוט הושג בנסיבות קצת מוזרות, לאחר שמתחריו, דניאל הורטון ובסקום ג'ונסון שניצחו אותו בבריטניה, נעדרו מהתחרות כמו גם צ'ארלס דבורק (שלימים זכה בסנט לואיס, 1904. ג'ונסון ודבורק עזבו בטענה שהתחרות נדחתה והורטון עזב בטענה שהוא לא משתתף ביום השבתון. בקסטר לעומתם, לאחר שזכה בתחרות הקפיצה לגובה ושהה אותה העת באצטדיון, נרשם ברגע האחרון לתחרות. הוא זכה במדליות כסף בקפיצה לרוחק מהמקום בתוצאה של 3.135 מטר, אחרי בן ארצו ריי יורי (3.21 מטר) ולפני אמיל טורשבוף מצרפת (3.03 מטר), בקפיצה לגובה מהמקום בתוצאה של 1.525 מטר, אחרי יורי שקבע שיא עולם חדש של 1.655 מטר ולפני בן ארצו לואיס שלדון (1.50 מטר) ובקפיצה משולשת מהמקום בתוצאה של 9.95 מטר, אחרי יורי (10.58 מטר) ולפני בן ארצו רוברט גארט (9.50 מטר).
בשנת 1901 זכה בקסטר פעם נוספת באליפות בריטניה בקפיצה לגובה.
ביוגרפיה > קריירה במשפטים

בשנת 1901 הצטרף בקסטר ללשכת עורכי הדין בניו יורק ובשנת 1903 נבחר לכהן כשופט במקרים מיוחדים. למעט תקופת מלחמת העולם הראשונה, הוא עבד כעורך דין עצמאי עד לשנת 1921 שבה מונה לתפקיד מנהל המחוז הצפוני בניו יורק, תפקיד שמילא עד להתפטרותו בשנת 1925. לאחר מכן, חזר לפרקטיקה הפרטית שלו.
בשנת 1957 נפטר בקסטר בעיר הולדתו, יוטיקה.
שיאים אישיים

קפיצה לגובה: 1.918 מטר (1900)
קפיצה במוט: 3.35 מטר (1900)
אליזבת אנדריאסן

| --- | --- |

 לידה:  28 במרץ 1958 (בת 66) גטבורג, שוודיה 
 שם לידה:  Elisabeth Gunilla Andreasson 
 מוקד פעילות:  נורווגיה 
 תקופת הפעילות:  מ-1978 
 סוגה:  קאנטרי 
 שפה מועדפת:  שוודית, נורווגית, אנגלית 
 כלי נגינה:  גיטרה, פסנתר 
 חברת תקליטים:  Grappa 
 www.bettan.no
 פרופיל ב-IMDb
 
אליזבת גונילה אנדריאסן (בנורווגית: Elisabeth Gunilla Andreassen; נולדה ב-28 במרץ 1958) היא זמרת נורווגית, שהייתה שותפה לזכייה באירוויזיון 1985.
ביוגרפיה

אנדריאסן נולדה בגטנבורג שבשוודיה להורים נורווגים, ב-1979 התגלתה על ידי המוזיקאי לאס הולם וב-1980 הצטרפה אליו כחברה בהרכב המוזיקלי "Chips".
לאחר עזיבתו של הולם את ההרכב היא ייצגה את שוודיה באירוויזיון 1982 ביחד עם הזמרת קיקי דניאלסון עם השיר "Dag efter dag" והם הגיעו למקום השמיני. ובאותה השנה אף הופיעה בסרט הדרמה "Klippet".
בשנת 1985 הגיעה למקום הראשון באירוויזיון, שנערך בעיר הולדתה, ביחד עם האנה קרוג כצמד "בוביסוקס!" עם השיר "La det swinge".
בנוסף, היא ייצגה את נורווגיה באירוויזיון 1994 ביחד עם יאן ורנר דניאלסן וכזמרת סולנית באירוויזיון 1996, בכך היא מחזיקה בשיא כאחת מהזמרת שהשתתפו במספר הרב ביותר של פעמים בתחרות. כמו כן, היא השתתפה עוד מספר פעמים במלודיפסטיבלן ובקדם האירוויזיון הנורווגי.
ב-2006 שיחקה בתפקיד הראשי בסרט הטלוויזיה "Fridtjofs jul".
נשואה לטור אנדרסן ולהם שתי בנות.
אליפות אוקיאניה בכדורגל נשים 1998

| --- | --- |
 מארחת:  ניו זילנד ניו זילנד
 תקופת התחרות:  9 באוקטובר 1998 – 17 באוקטובר 1998 (9 ימים) 
 מספר משתתפות:  6
 הזוכה:  אוסטרליה אוסטרליה
 מספר משחקים:  10
 מספר שערים:  112 (11.2 בממוצע למשחק)
 מלכת השערים:  ניו זילנד פרניל אנדרסן (15 שערים)
 → 19942003 ←
 
אליפות אוקיאניה בכדורגל נשים 1998 (באנגלית: 1998 OFC Women's Championship או VI Ladies Oceania Nations Cup) היא המהדורה השישית של האליפות אוקיאניה בכדורגל נשים שארגנה קונפדרציית הכדורגל של אוקיאניה. הטורניר נערך בניו זילנד והתקיים מ-9 באוקטובר עד 17 באוקטובר 1998. הגביע שימש כטורניר המוקדמות לגביע העולם שנערך שנה לאחר מכן בארצות הברית.
לראשונה מאז הטורניר של 1989, נערכה האליפות בפורמט של שלב בתים ושלב נוקאאוט. שתי הנבחרות הראשונות מכל אחד משני הבתים עלו לשלב חצי הגמר, בו שיחקו בהצלבה, כלומר הקבוצה שסיימה במקום הראשון בבית שיחקה מול הקבוצה שסיימה שנייה בבית המקביל וההפך. במשחק הגמר נפגשו המארחת ניו זילנד ואוסטרליה - האלופה המכהנת. בסיום המשחק, שנערך באוקלנד מול 2,000 צופים, ניצחה אוסטרליה 1-3 וזכתה בטורניר בפעם השנייה ברציפות.
בעקבות זכייתן, העפילו האוסטרליות ישירות לגביע העולם כנציגות OFC.
שלב הבתים > בית א'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  ניו זילנד | 6 | 2 | 2 | 0 | 0 | 35 | 0 | 35 |
|  פיג'י | 3 | 2 | 1 | 0 | 1 | 5 | 14 | -9 |
|  סמואה | 0 | 2 | 0 | 0 | 2 | 0 | 26 | -26 |
| 0 | 1 | 2 |
| --- | --- | --- |
|  ניו זילנד | 21 – 0 | סמואה   |
|  ניו זילנד | 14 – 0 | פיג'י   |
|  פיג'י | 5 – 0 | סמואה   |
שלב הבתים > בית ב'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  אוסטרליה | 6 | 2 | 2 | 0 | 0 | 29 | 0 | 29 |
|  פפואה גינאה החדשה | 3 | 2 | 1 | 0 | 1 | 9 | 8 | 1 |
|  סמואה האמריקנית | 0 | 2 | 0 | 0 | 2 | 0 | 30 | -30 |
| 0 | 1 | 2 |
| --- | --- | --- |
|  אוסטרליה | 21 – 0 | סמואה האמריקנית   |
|  אוסטרליה | 8 – 0 | פפואה גינאה החדשה   |
|  פפואה גינאה החדשה | 9 – 0 | סמואה האמריקנית   |
שלב הנוק-אאוט

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | חצי הגמר | חצי הגמר |  |  | הגמר | הגמר |  |

|  | 15 באוקטובר - אוקלנד | 15 באוקטובר - אוקלנד |  |  |  |  |  |
|  |   ניו זילנד |  5 |   |  |  |  |  |
|  |   פפואה גינאה החדשה |  0 |   |  |  |  |  |
|  |   |  |   |  |  |  |  |
|  |  |  |  |  | 17 באוקטובר - אוקלנד | 17 באוקטובר - אוקלנד |  |
|  |   |   |   |   |   ניו זילנד |  1 |  |
|  |   |   |   |   |   אוסטרליה |  3 |  |

|  |  |  |   |  |  |  |  |
|  |  |  |  |  | המשחק על המקום השלישי | המשחק על המקום השלישי |  |
|  | 15 באוקטובר - אוקלנד | 15 באוקטובר - אוקלנד |   |  | 17 באוקטובר - אוקלנד | 17 באוקטובר - אוקלנד |  |
|  |   אוסטרליה |  17 |   |  |   פפואה גינאה החדשה |  7 |  |
|  |   פיג'י |  0 |   |  |   פיג'י |  1 |  |
אליפות אוקיאניה בכדורגל נשים 2010

| --- | --- |
 מארחת:  ניו זילנד ניו זילנד
 תקופת התחרות:  29 בספטמבר 2010 – 8 באוקטובר 2010 (10 ימים) 
 מספר משתתפות:  8
 הזוכה:  ניו זילנד ניו זילנד
 מספר משחקים:  16
 מספר שערים:  78 (4.88 בממוצע למשחק)
 מספר צופים:  4,940 (309 בממוצע למשחק)
 מלכת השערים:  ניו זילנד אמבר הרן (12 שערים)
 → 20072014 ←
 
אליפות אוקיאניה בכדורגל נשים 2010 (באנגלית: 2010 OFC Women's Championship) היא המהדורה התשיעית של האליפות אוקיאניה בכדורגל נשים שארגנה קונפדרציית הכדורגל של אוקיאניה. הטורניר נערך בניו זילנד והתקיים מ-29 בספטמבר עד ה-8 באוקטובר 2010. הגביע שימש כטורניר המוקדמות לגביע העולם שנערך שנה לאחר מכן בגרמניה.
לראשונה מאז הטורניר של 1998, נערכה האליפות בפורמט של שלב בתים ושלב נוקאאוט. שתי הנבחרות הראשונות מכל אחד משני הבתים עלו לשלב חצי הגמר, בו שיחקו בהצלבה, כלומר הקבוצה שסיימה במקום הראשון בבית שיחקה מול הקבוצה שסיימה שנייה בבית המקביל וההפך. במשחק הגמר נפגשו המארחת והאלופה המכהנת ניו זילנד ופפואה גינאה החדשה - סגניתה מהאליפות הקודמת. בסיום המשחק, שנערך באוקלנד מול 900 צופים, ניצחה ניו זילנד 0-11 וזכתה בטורניר בפעם השנייה ברציפות.
בעקבות זכייתן, העפילו הניו זילנדיות ישירות לגביע העולם כנציגות OFC.
שלב הבתים > בית א'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  ניו זילנד | 9 | 3 | 3 | 0 | 0 | 31 | 0 | 31 |
|  איי קוק | 6 | 3 | 2 | 0 | 1 | 3 | 10 | -7 |
|  טהיטי | 3 | 3 | 1 | 0 | 2 | 5 | 9 | -4 |
|  ונואטו | 0 | 3 | 0 | 0 | 3 | 1 | 21 | -20 |
| 0 | 1 | 2 |
| --- | --- | --- |
|  ניו זילנד | 14 – 0 | ונואטו   |
|  איי קוק | 1 – 0 | טהיטי   |
|  טהיטי | 5 – 1 | ונואטו   |
|  איי קוק | 0 – 10 | ניו זילנד   |
|  טהיטי | 0 – 7 | ניו זילנד   |
|  ונואטו | 0 – 2 | איי קוק   |
שלב הבתים > בית ב'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  פפואה גינאה החדשה | 9 | 3 | 3 | 0 | 0 | 8 | 1 | 7 |
|  איי שלמה | 4 | 3 | 1 | 1 | 1 | 5 | 2 | 3 |
|  טונגה | 3 | 3 | 1 | 0 | 2 | 2 | 8 | -6 |
|  פיג'י | 1 | 3 | 0 | 1 | 2 | 1 | 5 | -4 |
| 0 | 1 | 2 |
| --- | --- | --- |
|  פפואה גינאה החדשה | 3 – 0 | פיג'י   |
|  איי שלמה | 4 – 0 | טונגה   |
|  טונגה | 2 – 1 | פיג'י   |
|  איי שלמה | 1 – 2 | פפואה גינאה החדשה   |
|  טונגה | 0 – 3 | פפואה גינאה החדשה   |
|  פיג'י | 0 – 0 | איי שלמה   |
שלב הנוק-אאוט

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | חצי הגמר | חצי הגמר |  |  | הגמר | הגמר |  |

|  | 6 באוקטובר - אוקלנד | 6 באוקטובר - אוקלנד |  |  |  |  |  |
|  |   ניו זילנד |  8 |   |  |  |  |  |
|  |   איי שלמה |  0 |   |  |  |  |  |
|  |   |  |   |  |  |  |  |
|  |  |  |  |  | 8 באוקטובר - אוקלנד | 8 באוקטובר - אוקלנד |  |
|  |   |   |   |   |   ניו זילנד |  11 |  |
|  |   |   |   |   |   פפואה גינאה החדשה |  0 |  |

|  |  |  |   |  |  |  |  |
|  |  |  |  |  | המשחק על המקום השלישי | המשחק על המקום השלישי |  |
|  | 6 באוקטובר - אוקלנד | 6 באוקטובר - אוקלנד |   |  | 8 באוקטובר - אוקלנד | 8 באוקטובר - אוקלנד |  |
|  |   פפואה גינאה החדשה |  1 |   |  |   איי שלמה |  0 |  |
|  |   איי קוק |  0 |   |  |   איי קוק |  2 |  |
אחוזת פאוורסקורט

| --- | --- |

 מידע כללי
 סוג:  אחוזה 
 מיקום:  אניסקרי 
 מדינה:  אירלנד 
 הקמה ובנייה
 תקופת הבנייה:  ?–1741
 תאריך פתיחה רשמי:  1741 
 אדריכל:  ריכרד קאסלס 
 סגנון אדריכלי:  אדריכלות פלדיאנית 
 קואורדינטות:  53°11′05″N 6°11′13″W﻿ / ﻿53.18472222°N 6.18694444°W﻿ / 53.18472222; -6.18694444
 www.powerscourt.com
  (למפת אירלנד מוגדלת) דבלין סוורדס קורק לימריק ליפורד גולוויי אניס נאבן צפון אירלנד  הים האירי  ב. הים הקלטי איי אראן  האוקיינוס האטלנטי אחוזת פאוורסקורט(למפת אירלנד רגילה) דבלין סוורדס קורק לימריק ליפורד גולוויי אניס נאבן צפון אירלנד  הים האירי  ב. הים הקלטי איי אראן  האוקיינוס האטלנטי אחוזת פאוורסקורט
 
אחוזת פאוורסקורט (אנגלית: Powerscourt Estate; אירית:  Eastát Chúirt an Phaoraigh) היא אחוזה המשתרעת על שטח של 3.4 קילומטר רבוע באנישקרי במחוז ויקלו, במזרח אירלנד. היא כוללת מבנה בסגנון פלאדיאני וגנים מטופחים שמאחוריהם נשקף הר הסוכר של ויקלו. בסמוך לבית ממוקם מגרש גולף.
כיום האחוזה פתוחה לקהל הרחב והמבנה שבה משמש כמרכז קניות יוקרתי.
היסטוריה

הבית נבנה במאה ה-13 כטירה. המקום נקרא על שם בעליו הראשון, אדם בשם לה פואר, שאינגלז את שמו לפאוור. למיקום הטירה הייתה חשיבות אסטרטגית מכיוון שהוא חולש על הגישה לנהרות חשובים. לבית שלוש קומות ובו לפחות 68 חדרים, חדרי הכניסה מוקמו בקומה הראשונה ולא בקומת הקרקע כפי שהיה מקובל. אל הבית הובילה שדרת עצי אשור ארוכה.
במאה ה-18 שונה הבית לחלוטין על ידי הארכיטקט הגרמני ריצ'רד קאסלס, העבודה נמשכה בין השנים 1731 ועד 1741.
מרווין ווינגפילד שהיה הויקונט השביעי של פאוורסקורט, ירש בשנת 1844, בגיל 8 את התואר ואת האחוזה שכללה שטח של 200 קילומטר מרובע. בהגיעו לגיל 21 החל מרווין לשפץ את הבית ולהקים גנים.
הקמת הגנים נמשכה 20 שנה והסתיימה ב-1880.
בשנת 1974 נהרס הבית בשריפה, הוא שוחזר בשנת 1996. שני חדרים בלבד מהאחוזה נשתמרו כפי ששימשו את בעלי הבית והם פתוחים לציבור. בשאר הבית ממוקמות חנויות שונות.
בשנת 2011 הועבר אל הבית מוזיאון ארמון טרה של הילדות. המוזיאון מציג בובות, מינאטורות, צעצועים היסטוריים ובתי בובות שהבולט בהם הוא ארמון טרה, אחד מבתי הבובות הגדולים בעולם, המשתווה ברמתו עם טירת הפיות במוזיאון המדע והתעשייה בשיקגו ובית הבובות של המלכה מרי בטירת וינדזור.
הגנים

הגנים כוללים: גנים יפניים, גן איטלקי, גן מוקף חומה (Walled Garden), פסלי סוסים עם כנפיים, אגם עם פסל טריטון במרכז, בריכה עם מזרקת דולפין, שער איטלקי, שער במברג, בית קברות לחיות ומגדל פלפליה - זהו מבנה שטות, העתק של הפלפליה שהייתה במטבח של בעלי האחוזה, ניתן לטפס על המגדל ולהשקיף ממנו על הפארק. ליד המגדל ממוקמים תותחים.
הגנים תוכננו בהשראתם של גני ורסאי, גני ארמון שנברון וטירת שיכצינגן ליד היידלברג, לאחר שביקר בהם פאוורסקורט.
.
המפלים

מפלי פאוורסקורט וסביבתם שייכים גם הם לאחוזה, אף על פי שהם לא מחוברים אליה ישירות. גובהם 121 מטרים והם המפלים הגבוהים באירלנד.
ב-1858 יסד הוויקונט השביעי של פווארסקורט פארק איילים מסביב למפלים. לפארק הובאו איילי סיקה שנפוצו מאז באירלנד.
המפלים מרוחקים מאנישקרי כשבעה קילומטרים.
האחוזה כמקום צילום

האחוזה שימשה נוף רקע לצילומי סרטים וקליפים.
מספר דוגמאות:
הסרט בארי לינדון של הבמאי סטנלי קובריק צולם בבית האחוזה בשנת 1974 לפני השריפה בבית.
גרסת 2002 של הרוזן ממונטה כריסטו צולמה במקום.
גרסת 2000 של דייוויד קופרפילד צולמה באחוזה.
קליפים של להקת Celtic Woman צולמו בגנים.
סדרת הטלוויזיה שושלת טיודור.
הבית והגנים האיטלקיים
מפלי פאוורסקורט
אליאס נלסון קונוויי

אליאס נלסון קונוויי (באנגלית: Elias Nelson Conway;‏ 17 במאי 1812 –  28 בפברואר 1892) היה עורך דין ופוליטיקאי אמריקאי מארקנסו, איש המפלגה הדמוקרטית, שכיהן כמושל ארקנסו החמישי בשנים 1852–1860.
ראשית חייו

אליאס נלסון קונוויי נולד בגרינוויל, טנסי למשפחה שהייתה מעורבת בפוליטיקה. הוא היה אחיהם הצעיר של הנרי וורטון קונוויי, שכיהן כנציג טריטוריית ארקנסו בקונגרס ושל ג'יימס סווייר קונוויי, שכיהן כמושל ארקנסו הראשון, כאשר היא התקבלה כמדינה בארצות הברית ב-1836. אח אחר של המשפחה, ויליאם קונוויי, כיהן כשופט בבית המשפט העליון של ארקנסו.
כשהיה קונוויי נער, עברה המשפחה מטנסי למיזורי. הוא התחנך באקדמיית בון פם במחוז בון שבמיזורי. ב-1827 נהרג אחיו הגדול הנרי כתוצאה מדו-קרב עם ידיד לשעבר, רוברט קריטנדן.
ב-1833 עבר קונוויי לליטל רוק, שם אחיו הגדולים התיישבו. הוא למד את מקצוע המדידה. ב-1835 הוא מונה כמבקר של ארקנסו, תפקיד בו הוא שימש עד 1849.
מושל ארקנסו

ב-1844 הוצעה לקונוויי מועמדות המפלגה הדמוקרטית למשרת מושל ארקנסו, אך הוא דחה את ההצעה. ב-1852 כאשר הוצעה לו המועמדות שוב, הוא נעתר. לאחר מסע בחירות מוצלח, הוא נבחר לתפקיד, וב-1856 נבחר לתקופת כהונה שנייה.
ממשלו של קונוויי התמקד בעבודות הציבוריות במדינה, כמו סלילת כבישים ובניית תשתיות אחרות לקידום הפיתוח. הוא יצר בתי משפט נפרדים (Chancery Courts) והקל את בעיותיה הפיננסיות של המדינה. כאשר סיים קונוויי את כהונתו ב-1860, נותר אוצר המדינה של ארקנסו עם עודף.
קונוויי הקים את הסקר הגאולוגי של ארקנסו, ומינה לתפקיד הגאולוג הראשי את דייוויד דייל אוון לסקור את השטח שממערבה לליטל רוק ולהגיש דוח עליו. "המדרגות הטבעיות" (Natural Steps) דווחו לראשונה על ידי אוון בדוח שהגיש ב-1859.
קונוויי היה דודן מדרגה ראשונה של הסנאטור אמברוז הנדלי סווייר ושל המושל הנרי מאסי רקטור.
מותו

לאחר פרישתו מהחיים הפוליטיים, חי קונוויי חיי התבודדות. אליאס נלסון קונוויי נפטר בליטל רוק ב-28 בפברואר 1892. הוא נטמן בבית הקברות ההיסטורי מאונט הולי שבעיר.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 67-68.
אוכלי רכיכות

דיית החלזונות עם חילזון.
עשרות קונכיות ריקות של לבנונית מפוזרות ב"שולחן אכילה" של מכרסם מדברי במכתש רמון. המכרסמים הם מן הטורפים העיקריים של הלבנונית.
אוכלי רכיכות (שם מדעי: Molluscivore) הוא מונח המתאר בעלי חיים הניזונים בעיקר מרכיכות שונות, כמו חלזונות, חשופיות, צדפות וסילוניות כמו תמנונים ודיונונים. חלק מהרכיכות חיות על היבשה (בעיקר ענף שבלולי יבשה) ואחרות (רובן של הרכיכות) חיות בימים או באגמים וגם בחופי הים וכך גם טורפיהן. הרכיכות נחשבות למזינות וערבות לחיך, ועשירות בחלבונים. על כן הן מהוות חלק מהתזונה של בעלי חיים רבים, בהם האדם. בשל מאפייניהן של הרכיכות פיתחו טורפיהן אסטרטגיות וטכניקות לציד יעיל שלהן.
האתגרים בציד וטריפת רכיכות

רוב מיני הרכיכות הם בעלי חיים איטיים וחלקם אף נייחים, ולכן תפיסתם היא לרוב עניין קל. כדי להגן על עצמן נקטו הרכיכות במספר אסטרטגיות: התבצרות בקונכייה גירנית קשיחה, התחפרות בתוך הקרקע החול או הבוץ, הסוואה, והגנה כימית באמצעות רעלנים או חומרים צורבים.
לרכיכות יש מבנה גוף רך אך לרובן (חלזונות, צדפות ורב-לוחיתאים) יש שריון חיצוני קשה – הקונכייה. לעיתים קרובות הקונכייה עבה וקשה לפיצוח, ובחלק מהמינים גם בולטים ממנה קוצים ודוקרנים גירניים. על כן היצורים הניזונים מהן הם בעלי לסתות חזקות או אמצעים נוספים לחלץ טרף כזה מהקונכיות, לעיתים באמצעות שימוש בכלים פשוטים כגון אבנים וסלעים. הם מתאימים באותה מידה לאכול יצורים נוספים בעלי גוף קשה, כמו אלמוגים או סרטנים.
לרכיכות אחרות יש גוף רעיל ואלו נטרפות בעיקר על ידי בעלי חיים שפיתחו עמידות לרעלנים שלהן. בין הטורף לנטרף מתנהל "מרוץ חימוש" כימי אבולוציוני מתמיד.
חלקם מהרכיכות (בעיקר הסילוניות, כגון הדיונון, אך גם ארנבת הים מענף אחורני-זימים) יורקות חומר סמיך למים המבלבל את טורפיהן ומסתיר את הרכיכה, שמנצלת את ההסחה כדי להימלט בשחייה מהירה. הסילוניות נטרפות על ידי דגי מים פתוחים (כגון דגי-חרב) ויונקים ימיים. הראשתן גדול-הראש הוא טורף של דיונון ענק ודיונון עצום, שהם הרכיכות הגדולות ביותר.
סוגים של אוכלי רכיכות > חסרי חוליות

מבין חסרי החוליות הניזונים מרכיכות ישנם גחליליות היכולות להחליק לתוך גוף החילזון ולהרוג אותו. כך נוהגים גם מיני נמלים טורפות.
גם סרטנים אוכלים רכיכות ואצל חלקם הפגיעה בקונכייה נעשית בעזרת מכות השוברות אותה. כך עושים טרפידים או סרטני Menippe mercenaria.
כוכבי ים ונחשוני ים הם מהטורפים המסוכנים ביותר לצדפות שונות, המסוגלים להריח אותן. כוכב הים תופס צדפה או רכיכה אחרת, כורך עליה את כל זרועותיו ומנסה בכוח להתיש את השריר שלה. בעת הניצחון הוא שולף את הקיבה שלו ומעכל את הצדפה חיה.
חלזונות ימיים וכן תמנונים והנאוטילוסים תופסים רכיכות אחרות, שולפים איבר דמוי מקדחה או מקור ומתחילים לקדוח בקונכייה עד שנעשה בה חור. לתוך החור מינים רבים יכולים להחדיר ארס המשתק את בעליו. כך נוהג החרוט.
סוגים של אוכלי רכיכות > חולייתנים

הגדול מבין אוכלי הרכיכות הוא גם החיה הטורפת הגדולה בעולם – ראשתן גדול-ראש – שניזון מדיונונים גדולים כמו דיונון ענק ודיונון עצום. הוא מחפש אותם במעמקי הים וטורף אותם בעזרת לסתותיו הענקיות וכן בעזרת איבר התהודה שלו שמפעיל גלי קול חזקים היכולים להרוג את הדיונון. עם זאת הדיונון יכול לגרום לראשתן גדול-הראש לצלקות על פני גופו.
מיני יונקים ימיים מסוימים ניזונים בעיקר מצדפות ורכיכות. הניבתן משתמש בניביו העצומים כדי לשלוף אותם ממחבואם ולעקור את הקונכיות הקשות. לוטרת הים מוצאת צדפות, מניחה אותן על בטנה ושוברת את הצדפה על ידי הכאות נמרצות בין 2 אבנים. קופי הקפוצ'ין מטפלים בצדפות בדרכים דומות ולטורפים כמו הקוצן, החדף, פיל ים או אריה ים לסתות חזקות מספיק לפצח את השריון של מינים שונים. דובי הגריזלי מטפלים בצדפות באיטיות בעזרת כפות רגליהם העצומות שחודרות לשרירי הצדפה ומתישים אותה.
גם עופות מים הם ציידים מומחים של צדפות. השלצדף זכה לשמו עקב יכולותיו לנפץ את שרירי הקונכייה של הצדפה. דיית החלזונות, פשוק-המקור והארמוס הם בעלי מקור מכופף המצליח להיכנס לגוף החלזונות ולשלוף אותו בלי לפגוע בשריון. עופות רבים ממשפחת החרטומניים ניזונים בעיקר מצדפות וכך גם כמה שחפים, ברווזים, כפניים, יסעוריים ורליתיים. המין קיכלי רונן אוחז בחלזונות במקורו ומכה בעזרתם בסלע עד ששובר את קונכייתם.
מבין הזוחלים ניזונים מצדפות כמה תנינים, צבי ים, נחש בירית, בני משפחת הפריאטיניים וכמה לטאות כוח שוכנות ביצות.
מבין הדגים ישנם דגים כמו המורנה, דגי הזאב הנצרן והנפוחית שהם בעלי לסתות חזקות מספיק לפיצוח קונכיות. כמו כן מתבססים עליהן מיני הקברנוניים, האמנוניים, העקרבנוניים, החמנוניים, המוליתיים. דג חרב ודג השמש ניזונים מתמנונים ודיונונים שונים.
סוגים של אוכלי רכיכות > האדם

האדם הוא אוכל-כול (אומניבור) וגם רכיכות נכללות בתזונה שלו. האדם צד ואוכל רכיכות מאז ימי קדם, הן רכיכות יבשתיות (כלומר: שבלולי יבשה דוגמת השבלול הרומי ושבלול הגינה שאף גודלוּ למאכל) והן רכיכות ימיות (כגון קלמארי או צדפות מאכל). במטבחים מסוימים, כגון המטבח הצרפתי, רכיכות נחשבות למעדן (למשל אסקרגו).
גלריה

כוכב ים פותח צדפה
לוטרת הים עם צדפות
אגמייה אמריקאית עם צדפות
ארמוס עם חילזון במקורו
לרווה של גחלילית טורפת חילזון
חלזון ממין Conus pennaceus טורף חלזון ממין Monoplex nicobaricus
אסקרגו (מאכל של בני אדם)
ראו גם

רכיכות
פירות ים
מאכלי רכיכות:
אסקרגו (שבלול רומי ושבלול הגינה)
קלמארי
אוייסטר
מרק צדפות, רוטב צדפות או צ'אודר צדפות
| התנהגויות אכילה בעולם החי |
| --- | --- | --- |
| אוכלי בשר (היפרקרניבורים • מסוקרניבורים • היפוקרניבורים) | אוכלי חרקים • אוכלי נמלים • אוכלי דגים • אוכלי עופות • אוכלי רכיכות • אוכלי תולעים •  אוכלי נחשים • אוכלי ביצים • אוכלי אדם •  קניבלים • אוכלי נבלות • אוכלי קשקשת • מוצצי דם • הרג עודף |  |
| אוכלי צמחים | לוחכי עשב • לוחכי עלים • אוכלי פירות • אוכלי עלים • אוכלי פרחים • אוכלי זרעים • יונקי צוף • אוכלי אצות • אוכלי עצה |  |
| אחר | אוכלי כול • חומסנים • מתקפת זלילה • אוכלי צואה • אוכלי פלנקטון • אוכלי פטריות • אוכלי רקבובית • ניזוני קרקעית |  |
איזאייה קורדינייה

איזאייה קורדינייה (בצרפתית: Isaïa Cordinier; נולד ב-28 בנובמבר 1996) הוא כדורסלן צרפתי, המשחק בעמדת הקלע בנאנטר.
קריירה

קורדינייה התחיל לשחק כדורסל בגיל שבע. בילדותו הוא התגורר במרטיניק והצטרף לאקדמיית הנוער של שארקס דאנטיב.
בנובמבר 2012, ערך קורדינייה את הופעת הבכורה בקבוצה הבוגרת של דאנטיב בליגה הצרפתית השנייה, כשהיה בן 15 ו-11 חודשים.
במהלך עונת 2013/2014, ערך קורדינייה את הופעת הבכורה שלו בליגה הצרפתית הראשונה, לפני שחזר לליגה השנייה כשחתם עונה לאחר מכן באבר. ב-23 משחקים בקבוצה, הוא רשם 4.9 נקודות ו-2.1 ריבאונדים למשחק. ב-2015 חתם קורדינייה בקבוצה אחרת מהליגה הצרפתית השנייה, דנה-וולטייר.
באפריל 2016, קורדינייה נבחר לשחק בטורניר נייקי הופ סאמיט, שם רשם 8 נקודות, 5 ריבאונדים ואסיסט ב-21 דקות כשעלה מהספסל. מאוחר יותר באותו החודש, הצהיר קורדינייה כי נרשם לדראפט ה-NBA ‏2016. קורדינייה היה אחד מבין 13 שחקנים בינלאומיים שנבחרו בדראפט זה לאחר שנבחר בבחירה ה-44 בסיבוב השני על ידי אטלנטה הוקס. לאחר ששיחק במדי ההוקס בליגת הקיץ של ה-NBA, קורדינייה חזר לצרפת וחתם בשנית בשארקס דאנטיב. הוא ערך 30 הופעות בליגה, עם ממוצעים של 6.5 נקודות ו-2.8 ריבאונדים למשחק.
ב-13 ביולי 2018, זכויות השחקן שלו עברו בטרייד מההוקס לברוקלין נטס יחד עם בחירת דראפט עתידית בסיבוב השני, עבור ג'רמי לין.